Iran en ses groot lande bereik kernooreenkomsArgieffoto: EDF ’n Kernooreenkoms is vroeg vanoggend tussen Iran en ses groot lande gesluit. Die ses lande is die VSA, Rusland, China, Duitsland, Frankryk en Brittanje. Die ooreenkoms is ná 18 maande lange onderhandelinge gesluit. In April is die “kontoere” van die ooreenkoms reeds gesluit, maar sedertdien was daar uitsprake van Iranse leiers wat dit laat lyk het of ’n ooreenkoms moeilik bereik sou kon word. Een van die laaste struikelblokke wat uit die weg geruim is, is om VN-inspekteurs ook toegang tot Iran se militêre basisse te gee. Iran, op sy beurt, het beding dat hy die toegang tydelik mag opskort. Iran word wyd daarvan verdink dat hy kernwapens in militêre basisse ontwikkel. Meer besonderhede oor die ooreenkoms sal later vandag tydens ’n nuuskonferensie bekend gemaak word. Lees meer hier, hier en hier. Bronne: Trouw, De Standaard en The Telegraph.